Han ble i 933 munk i benediktinerklosteret Gorze, etter at han hadde oppgitt den velstand han nøt som godsforvalter og foretok en pilegrimsferd til Roma og Monte Cassino. miniatyr|Tympanum med fremstilling av Dommens dag, i kirken St. Stephan i Gorze|320x320px Johannes fant ikke noe kloster der disiplinen var streng nok, og fant en meningsfelle i Einold av Toul (eller Eginold) som tidligere hadde vært erkedegn av Toul. I 933 fikk Johannes og Einold i oppdrag av biskop Adalbero av Metz (929–962) å bygge opp igjen klosteret i Gorze og reformere det. Einold ble abbed og Johannes ble hans første assistent. Antallet munker begynte å vokse igjen og reformene spredte seg til andre klostre. I 950 ba pave Agapitus II munkene i Gorze om å gjenopprette disiplinen knyttet til Den Hellige Stol i Roma (Gorze-reformen).